Diari Oficial de la Generalitat Valenciana


Sumari del DOGV 3838, del 18-09-2000 (2000/7235)

Informació pública del requeriment als designats per a ser patrons de la Fundació Monseñor Fernando Ferris.
-----------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7235


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública del requeriment als designats per a ser patrons de la Fundació Monseñor Fernando Ferris. [2000/A7235]
  
Als efectes de regularitzar i actualitzar la situació jurídica de l'òrgan de govern o patronat de la Fundació Monseñor Fernando Ferris, instituïda a Onda (Castelló), que figura inscrita en aquest Registre de Fundacions de la Comunitat Valenciana amb el número 42(C), i amb els següents nomenats a ser patrons:
  
- L'alcalde president de l'Ajuntament d'Onda.
  
- El rector pàrroc de l'església de la Mare de Déu de l'Assumpció.
  
- El president de la caixa rural de la vila.
  
- El president de la Mútua Azulejera de Seguros.
  
- El president de Cáritas interparroquial.
  
- El president del Sindicat de Regs.
  
- El cap de la Germandat de Llauradors i Ramaders.
  
- I dos veïns elegits entre persones que reunisquen les degudes condicions d'idoneïtat, competència i arrelament a la localitat elegits pels anteriors.
  
Se li requereix perquè en el termini de 10 dies comptats a partir de l'endemà de la notificació del present escrit, a l'empara d'allò que s'ha disposat en l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no acceptar el càrrec de patró de la citada fundació.
  
A aquests efectes, podrà manifestar la seua voluntat, mitjançant un escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el Registre d'Entrada de la qual té la seu a València, carrer Historiador Chabàs, número 2, sense perjuí que amb posterioritat es formalitze la seua acceptació del càrrec de patró, en els termes establits en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari, o mitjançant compareixença realitzada a l'efecte en el Registre de Fundacions). Les dites acceptacions s'hauran de remetre a aquest Protectorat (excepte en l'últim supòsit) amb dues còpies autoritzades o legitimades (no simples) del document que incloga l'acceptació. Les acceptacions efectuades s'inscriuran en el Registre de Fundacions mitjançant una resolució motivada.
  
En cas que, transcorregut el termini assenyalat, no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser nomenat, d'acord amb les disposicions reguladores de la institució. Igualment se li comunica que el Protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV núm. 3.391, d'11 de desembre), estarà facultat per a designar la persona o persones que integren provisionalment el Patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.
  
València, 31 de juliol de 2000.- La secretària general: Carmen Galipienso Calatayud.